153 
Az egyes ásványok azonban, a melyek a vulkáni 
kőzeteket alkotják, koránt sem szerepelnek egyaránt; 
némelyek azok között változók, mig mások állandók: az 
Amphibol, Augit, Quarcz, Biotit, Magnetit, Menakanit, 
Nephelin, Gránát, Dichroit, Apátit stb. nem mindenkor 
vannak meg a Trachytokban, mig ellenben Földpát nél¬ 
kül Trachyt nem létezik, ezek lényegesen földpátközetek 
lévén. A Trachytok osztályozásánál tehát kiindulási pon¬ 
tul minden elegyrész között a Földpátot illeti meg az 
elsőség. Röviden szabadjon itt annyit mondani a Földpá- 
tokról, hogy a Trachytokban találtam a Káliföldpátot, a 
Nátronföldpátot a Mészföldpátot mind azon árnyalatokban, 
a mely árnyalatok számos Földpát elemzés által ki vannak 
deritve, és a melyek elnevezésére Tschermak az elemi 
részek aequidistantiája elvének alapján io fokozatot ho¬ 
zott indítványba. A Káliföldpát vagy maga van meg, vagy 
együtt a Nátronföldpáttal, — ellenben Mészföldpáttal soha 
nem találtam. A Plagioklasok szintén mutatnak ingadozást, 
de csak úgy, hogy két egymás mellett lévő jön elő ugyanab¬ 
ban a Trachytban és soha nem két távollévő tag: például 
ingadozás van az Oligoklas és Andesin között, másszor 
az Andesin és Labradorit vagy pedig ez és a Bytownit, 
vagy végre ez és az Anorthit között, de soha nem adta 
elő eset magát arra, hogy e sorozat két távol tagja p. 
az Oligoklas és Anorthit fordultak elő volna egy és 
ugyanazon Trachytban. 
Midőn a dunai trachytcsoport egyes fajait azok 
jellegében akarom kitüntetni, ez által nemcsak ezen vidék 
vulkáni geológiáját szándékom egy újabb oldalról feltün¬ 
tetni, hanem egyszersmind általában is igyekszem a 
Trachytok ismeretéhez adattal járulni; akarom tudni, 
hogy ezen vidék Trachytjai között adja-e elő magát 
valami uj typus, vagy pedig azoknak ismétlődését tapasz¬ 
talom, melyeket egyéb vidékeken leltem eddig. Meglévén 
az egyes trachytképlet állapitva s annak törmelékes 
képletei is összekeresve, további feladat lesz térben is 
kimutatni azok viszonyát, a térképet ezen tanulmányok 
alapján állítani ki, hol azután egyszersmind ezen eruptív 
képletek történelmi s chronologiai tárgyalására is nyílik 
alkalom. 
A dunai trachytcsoportban eddig nem ismerek Káli 
vagy Nátronföldpátu trachytfajt, csupa mészföldpátúak 
jönnek elő, még pedig szorosabban véve a következő 4 
typussal. 
*3 
